Roberto Benigni

Roberto Benigni  fèt 27 oktòb 1952, nan Kastigliyon Fyorenntino nan Toskàn, se yon aktè, reyalizatè epi senaris italyen.

Li ranpòte Oscar meyè aktè ak meyè fin nan lang etranjè nan lane 1999 pou fim La vie est belle. Li ranpòte Lyon Dò pou ansanm karyè li pandan Mostra de Venise an 2021

 Biyografi 

 Jèn 
katriyèm pitit Luigi Benigni (1918-2004) ak Isolina Papini (1918-2004), Roberto Benigni fèt nan Toskàn, tou pre Arezzo, nan yon ti fanmi. Li te al rete ansanm ak fanmi li tou pre Prato, nan vilaj Vergaio, kote paran l yo te fèt. li te enskri nan yon seminè nan Florans, kote l ta pral kite l aprè inondasyon ki te ravaje vil la 4 novanm 1966, epi l te al kontinye etid li yo nan enstiti tekniko-komèsyal Datini di Prato. Men pi gwo pasyon l rete espetak.

Aprè yo te fin konnen l an Itali antanke chantè ak mizisyen, gras ak yon mizik payad li entèprete nan emisyon Televacca, li monte sou sèn pou premye fwa an 1972. Apèn aprè 20 jou, li al jwe nan teyat Metastasio di Prato ak espektak Le Roi nu de Evgueni Schwarz, ki dirije pa Magalli. Li fè konesans ak Florence de Donato Sannini ak Carlo Monni, ki angaje l pou entèprete yon fòm espektak lari. Nan otòn 1972, li ale Wòm epi konsakre l pandan 3 zan nan teyat eksperimantal pandan l ap kolabore ak prensipalman ak Lucia Poli nan konpayi Beat'72 la nan teyat sati yo, ak nan patisipe nan plizyè espektak.

Bernigni te fòme nan Lekòl Philippe Gaulier a.

An 1975, li te rankontre Giuseppe Bertolucci, ki te ekri monològ Cioni Mario di Gaspare fu Giulia pou li. Li te yon gwo siksè, dabò nan Teatro Alberico nan Wòm, answit sou sèn nan tout peyi Itali. Pèsonaj sa a, yon peyizan Toskan, lajman otobyografik, te deja gen anbivalans ki ta pral karakterize pèfòmans li yo pita. Yon bò, yon eksuberans irezistib nan jès ak sitou nan pawòl, lòt bò a, yon franchete nayif, prèske tankou yon timoun, ki souvan revele yon venn sirreyalis ak pwezi melankolik .
Kategori:Atik Wikipedya avèk dosye otorite